**עופר דיקובסקי** (ידוע גם בכינוי "אופוריה – Oforia", נולד ב-10 בדצמבר 1971) הוא יוצר מוזיקה אלקטרונית ומפיק מוזיקלי ישראלי ונחשב לאחד ממייסדי סצנת הטראנס בישראל.

ביוגרפיה
--------

דיקובסקי החל את הקריירה המוזיקלית שלו בתחילת שנות ה-90 כטכנאי קול וגיטריסט במסגרת אולפן הקלטות שהיה בבעלותו. ב-1994, במקביל לעלייתו המחודשת של הסאונד האלקטרוני בעולם, החל ליצור יחד עם שותפיו לאולפן, מרקו גורקן ואבי אלגרנטי, מוזיקת טראנס בסגנון גואה ויחד הקימו את ההרכב "אינדור" והוציאו ב-1995 את תקליטם היחיד "Progressive Trance" בחברת NMC. האלבום זכה לביקורות טובות בחוגי המוזיקה האלקטרונית.

לאחר תקופה קצרה שכללה מספר הופעות בעולם, דיקובסקי וגורקן המשיכו לבדם לפרויקט "Tandu" ויחד הוציאו ב-1997 את האלבום "Multimoods" בחברת פונוקול. האלבום נחשב לנקודת ציון ופורץ דרך במוזיקת הטראנס והשפיע רבות על המוזיקה באותן שנים. האלבום כלל את הקטע "Alien Pump" שנכתב על ידי דיקובסקי והפך לאחד מקטעי הטראנס הידועים ביותר.

במקביל להוצאת האלבום, החל דיקובסקי בקריירת סולו תחת השם "אופוריה" והוחתם בלייבל האנגלי דרגונפליי רקורדס שהיה בבעלותו של יות' – מרטין גלובר, אחד מהמפיקים המוזיקליים הידועים באנגליה (Killing Joke, The Verve, Paul mccartney).

ב-1998 הוציא בלייבל האנגלי את אלבומו "Delirious". האלבום זכה להצלחה בסצנת הטראנס. באותה שנה הוציא אלבום נוסף שהיה מעין פרויקט קונספט תחת השם "Pigs in Space" האלבום יצא בחברת פונוקול ונחל הצלחה רבה בסצנת הטראנס העולמית ונחשב לאחד מאלבומי הטראנס המשפיעים ביותר שנוצרו.[דרוש מקור]

ב-1998, מוזיקת הטראנס החלה לצבור פופולריות רבה בישראל והגיעה לממדי קהל של עשרות אלפים. התופעה הטרידה את משטרת ישראל וזו החלה בנקיטת מדיניות נוקשה כלפי סצנת הטראנס ואומניה. דיקובסקי היה בין מובילי המאבק נגד מדיניות זו.
המאבק נוהל על ידי קבוצת אמנים ומפיקים והגיע עד לוועדות הכנסת ואף לעצרת המונים שהתקיימה בכיכר רבין תחת הכותרת "תנו צ'אנס לטראנס" ובה נכחו כ-60,000 איש. המאבק לקיום חוקי של מסיבות צלח וכעבור זמן קצר התמתן יחסה של המשטרה כלפי חובבי הטראנס.

במהלך השנים הללו הוציא דיקובסקי קטעים רבים תחת שמות שונים שיצאו באוספים בישראל ובעולם ושיתף פעולה עם אומנים ישראלים כמו מיכה שטרית, ריקי גל, נועם רותם, מוש בן ארי וקרן אבראשי.
ב-2000 הוציא את אלבומו השני תחת השם אופוריה "Off the Ground" בחברת NMC. האלבום היה מאופיין בקו חדשני של סאונד והיה מהראשונים להגדיר את המונח "פול און" ששלט בקו המוזיקלי של סצנת הטראנס במשך שנים רבות לאחר מכן. בשנת 2002, הוציא את האלבום "Let it Beat" בחברת BNE. האלבום היה מאופיין בסאונד "רגוע" יותר מקודמיו ולא נחל הצלחה.

ב-2005 לאחר הפוגה של שלוש שנים הוציא דיקובסקי את האלבום "Hedead for Infinity" ושנה לאחר מכן את "Inner Twist" בחברת BNE. האלבומים החזירו אותו לקדמת הסצנה והאחרון כלל את הקטע "Return of the Machines" שנכתב יחד עם ברטין כץ "B-wicked". השיר והווידאו קליפ שליווה אותו זכו להצלחה בסצנה האלקטרונית בעולם ובמקרים רבים אף חצו את הקווים והושמעו במשבצות מיין סטרים מובהקות. בשנת 2008 נכלל השיר בפסקול משחק הווידאו "Dance Dance revolution 3" של חברת KONAMI. אותו שיתוף פעולה הוליד את הפרויקט המשותף של דיקובסקי וכץ - OB1 – הרכב דאנס\רוק המשלב בשיריו מוטיבים אלקטרוניים קצביים ויחודיים. ב-2009 הוציאו את אלבומם הראשון Dream Dictionary. 

במהלך 2010, לאחר שהוציא את אלבומו יוצא הדופן Textures - Oforia, פנה דיקובסקי לתחום הטק/פרוגרסיב האוס במסגרת הפרויקט "Ofer Di". באותה שנה הוא שיתף פעולה עם יניב גולדפרב באלבומו החדש.

ב-2015 חזר עופר דיקובסקי ליצור מוזיקת טראנס במסגרת הפרויקט העיקרי שלו "Oforia" ובנוסף, חזר לשתף פעולה עם אבי אלגרנטי "Space Cat" במסגרת ההרכב הוותיק שלהם "Indoor".
במקביל, הקים מחדש, יחד עם "DJ Dede" את לייבל הטראנס המיתולוגי "MDMA Music".

דיסקוגרפיה
----------

### אלבומים

* 1995 - Indoor - Progressive Trance
* 1997 - Tandu - Multimoods
* 1998 - Oforia - Delirious
* 1998 - Oforia - Pigs In Space
* 1999 - Oforia - Off The Ground
* 2002 - Oforia - Let It Beat
* 2005 - Oforia - Headed for Infinity
* 2006 - Oforia - Inner Twist
* 2008 - Oforia - Arcadia - The Remixes Album
* 2009 - OB1 (Oforia & B-wicked) - Dream Dictionary
* 2009 - Oforia - Textures
* 2016 - Oforia - Read More

### מיני אלבומים

* 2000 - Oforia - Raw
* 2002 - Oforia - Millions Of Miles Away
* 2008 - Oforia - Return of the Machines
* 2009 - OB1 (Oforia & B-wicked) - Behind the Wheel EP
* 2009 - OB1 (Oforia & B-wicked) - Ride On EP
* 2009 - Oforia - Exit EP
* 2010 - Ofer Di - Feel
* 2010 - Ofer Di - I Want
* 2010 - Ofer Di - Get Up
* 2011 - Ofer Di Ft Doreen - Leave again
* 2011 - Ofer Di & Matan Caspi - On A Plane
* 2011 - Ofer Di & Matan Caspi - Over Come
* 2011 - Ofer Di Ft Doreen - Its All About You
* 2012 - Ofer Di - Your Rhythm
* 2012 - Ofer Di - Primal Instinct
* 2012 - Sebastian Krieg, Weekend Heroes Ft Ofer Di & Doreen - over The World
* 2015 - Indoor - Mind Altering
* 2015 - Oforia - Venus
* 2015 - Oforia Ft Dede - The Looking Glass of Alice

קישורים חיצוניים
----------------

ויקישיתוף מדיה וקבצים בנושא **עופר דיקובסקי** בוויקישיתוף
* עופר דיקובסקי, ברשת החברתית פייסבוק
* עופר דיקובסקי, באתר סאונדקלאוד (באנגלית)
* עופר דיקובסקי, באתר AllMusic (באנגלית)
* עופר דיקובסקי, באתר MusicBrainz (באנגלית)
* עופר דיקובסקי, באתר Discogs (באנגלית)

* הדף הרשמי בפייסבוק

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 1290567d-8b0b-4fbe-822a-93f5b1224209

 |